Η ένταση σιγοβράζει στην περιοχή της Υπερδνειστερίας στη Μολδαβία
την ώρα που ο πόλεμος Ρωσίας-Ουκρανίας εισέρχεται στο δεύτερο έτος του.
Τον Αύγουστο του 1991 η Μολδαβία ανακήρυξε την ανεξαρτησία της από τη Σοβιετική Ένωση.
Αμέσως μετά, η Υπερδνειστερία, η οποία βρίσκεται στην ανατολική όχθη του ποταμού Δνείστερου,
ανακήρυξε μονομερώς την ανεξαρτησία της με τη στήριξη του Κρεμλίνου.
Μέχρι τώρα, κανένα κράτος μέλος του ΟΗΕ δεν έχει αναγνωρίσει την ανεξαρτησία της περιοχής.
Η ανακήρυξη της ανεξαρτησίας της Υπερδνειστερίας
πυροδότησε ένοπλες συρράξεις
μεταξύ φιλορώσων αυτονομιστών και Μολδαβών
που τερματίστηκαν με τη συμφωνία κατάπαυσης του πυρός στις 22 Ιουλίου 1992.
Παρά το γεγονός ότι είναι μια περίκλειστη περιοχή εντός της Μολδαβίας,
η Υπερδνειστερία έχει τη δική της πολιτική δομή,
κοινοβούλιο, στρατό, αστυνομία και ταχυδρομικό σύστημα.
Οι φιλορώσοι αυτονομιστές κυβερνούν εδώ και καιρό
από την Τιράσπολ, τη μεγαλύτερη πόλη της περιοχής,
η οποία φιλοξενεί το μεγαλύτερο οπλοστάσιο της Μόσχας
από τον Β’ Παγκόσμιο Πόλεμο.
Πρόσφατα, η παγωμένη σύγκρουση βρέθηκε ξανά στο προσκήνιο
μετά τον ισχυρισμό της Μόσχας ότι η Ουκρανία ετοιμάζει
μια «ένοπλη πρόκληση» κατά της ρωσόφωνης περιοχής.
Το Κρεμλίνο ανέφερε επίσης ότι η εθνικιστική πολιτοφυλακή «Αζόφ»
θα εμπλακεί στην επίθεση εναντίον της μικρής αποσχισθείσας περιοχής.
Ωστόσο, οι αρχές της Υπερδνειστερίας λένε ότι δεν υπάρχει
πραγματικός κίνδυνος στην περιοχή,
αλλά έχουν ανακοινώσει ότι μια ρωσική «ειρηνευτική δύναμη»
θα διεξαγάγει στρατιωτικά γυμνάσια
διάρκειας τριών μηνών στην αποσχισθείσα περιοχή.
Η Μολδαβία έχει επίσης απορρίψει ότι η Ουκρανία
συνιστά «ευθεία απειλή» κατά της Υπερδνειστερίας.